לוקאס מצ'ה

לוקאס מצ'ה (באנגלית: Lukas Nmecha; נולד ב-14 בדצמבר 1998) הוא כדורגלן גרמני המשחק בעמדת החלוץ בוולפסבורג ובנבחרת גרמניה. במהלך טורניר כדורגל בקבוצת בית הספר היסודי שלו בוית'נשו, נבחן מצ'ה על ידי מנצ'סטר סיטי, שם שיחק במחלקות הנוער של המועדון במשך למעלה מעשור, בטרם ערך את הופעת הבכורה שלו ב-19 בדצמבר 2017 בגביע הפוטבול ליג בקבוצת הבוגרים. בהופעת הבכורה שלו הוא כבש את הפנדל השלישי עבור מנצ'סטר סיטי בניצחון שלה בדו-קרב הפנדלים על לסטר סיטי. הוא ערך את הופעת הבכורה שלו בפרמייר ליג ב-29 באפריל 2018 נגד וסטהאם יונייטד, משחק אותו ניצחה קבוצתו 1–4. בתחילת עונת 2018/2019 הושאל לפרסטון נורת' אנד לעונה אחת. ב-11 באוגוסט 2021 ערך הופעת בכורה בהפסד 0–1 לסוונסי סיטי. ב-29 בדצמבר הוא כבש שער בכורה בתיקו 1-1 נגד אסטון וילה. ב-3 באוגוסט 2019 הושאל מצ'ה לוולפסבורג לחצי עונה. ב-17 באוגוסט הוא ערך את הופעת הבכורה בניצחון 1–2 על פ.צ. קלן. ב-3 בינואר 2020 הושאל לחצי עונה למידלסברו. ב-11 בינואר ערך הופעת בכורה בתיקו 2-2 נגד דרבי קאונטי. ב-21 באוגוסט 2020 הושאל לאנדרלכט. ב-28 באוגוסט ערך הופעת בכורה בתיקו 2-2 נגד אוסטנדה. הוא כבש את שערו הראשון בניצחון 0–2 על סרקל ברוז' ב-19 בספטמבר. הוא סיים את עונת ההשאלה עם 18 שערי ליגה ב-37 הופעות. ב-16 ביולי 2021 חתם בוולפסבורג. הוא כבש את שער הניצחון בהופעת הבכורה שלו בבונדסליגה בניצחון 1–2 על הרטה ברלין ב-21 באוגוסט. מצ'ה, שנולד בהמבורג לאם גרמנייה ואב ניגרי, גדל באנגליה, וזכאי היה לשחק בנבחרות ניגריה, גרמניה ואנגליה. באוקטובר 2014 כבש מצ'ה עבור נבחרת אנגליה עד גיל 17 נגד מקדוניה הצפונית. הוא גם נכלל בסגל נבחרת אנגליה עד גיל 19 לאליפות אירופה עד גיל 19 לשנת 2017. הוא כבש את השער היחיד במשחק בחצי הגמר מול צ'כיה וגם הבקיע שער במשחק הגמר מול פורטוגל. ב-9 ביוני 2018 ערך מצ'ה את הופעת הבכורה בנבחרת אנגליה עד גיל 21 נגד מקסיקו. במרץ 2019 הודיע מצ'ה על כוונתו לייצג את גרמניה בנבחרות הלאומיות, ומיד זומן לנבחרת עד גיל 21. הוא ערך את הופעת הבכורה שלו בניצחון 1–2 על אנגליה ב-26 במרץ 2019. ב-6 ביוני 2021 הוא כבש את השער היחיד בניצחון 0–1 על פורטוגל בגמר אליפות אירופה עד גיל 21 לשנת 2021, וסיים את התחרות כמלך השערים עם ארבעה שערים. הוא ערך את הופעת הבכורה שלו בנבחרת גרמניה הבוגרת ב-11 בנובמבר 2021 במשחק מוקדמות מונדיאל 2022 נגד ליכטנשטיין. מצ'ה, יליד גרמניה שגדל באנגליה, הוא אחיו הגדול של הכדורגלן פליקס מצ'ה, המשחק גם הוא במדי וולפסבורג. נבחרת אנגליה עד גיל 19 אליפות אירופה עד גיל 19: 2017 נבחרת גרמניה עד גיל 21 אליפות אירופה עד גיל 21: 2021 מדיה וקבצים בנושא לוקאס מצ'ה בוויקישיתוף לוקאס מצ'ה, ברשת החברתית אינסטגרם לוקאס מצ'ה, באתר Transfermarkt לוקאס מצ'ה, באתר Fussballdaten.de (בגרמנית) לוקאס מצ'ה, באתר Soccerway לוקאס מצ'ה, באתר BDFutbol לוקאס מצ'ה, באתר WorldFootball.net לוקאס מצ'ה, באתר National Football Teams לוקאס מצ'ה, באתר FootballDatabase.eu לוקאס מצ'ה, באתר ESPN Julian Wacker, Lukas Nmecha: eine Neun mit gehörig Pep(p), Talentkritiker, ‏5 באפריל 2017 (ב־) MCFCEditorial, Lukas Nmecha joins Preston on loan, www.mancity.com (באנגלית) Boro Complete Loan Deal For Lukas Nmecha | Middlesbrough FC, www.mfc.co.uk (באנגלית) tosin abayomi, Manchester City confirm striker is eligible to represent Nigeria, Pulse Nigeria, ‏9 במאי 2018 (באנגלית) Lukas Nmecha Called Up To Germany U21 Squad, www.pnefc.net (באנגלית בריטית) Germany beat Portugal to win European U21 Championship, bundesliga.com - the official Bundesliga website (באנגלית) Simon Bajkowski, Dan O'Toole, Who is Felix Nmecha? Man City youngster in profile, Manchester Evening News, ‏12 בדצמבר 2018 (באנגלית)